Na temelju članka 20. stavka 1. točke 1. Statuta Hrvatske komore fizioterapeuta, a u skladu s člankom 25. stavkom 1. točkom 1. Zakona o fizioterapeutskoj djelatnosti („Narodne novine“ broj 120/08), Vijeće Hrvatske komore fizioterapeuta na sjednici održanoj dana 18. veljače 2025. godine, d o n o s i

**P R A V I L N I K**

**O IZMJENAMA I DOPUNAMA PRAVILNIKA O REGISTRIMA HRVATSKE KOMORE FIZIOTERAPEUTA**

Članak 1.

U Pravilniku o registrima Hrvatske komore fizioterapeuta od 09. veljače 2019. godine, te izmjenama i dopunama Pravilnika o registrima Hrvatske komore fizioterapeuta od 10. ožujka 2022. godine (dalje u tekstu: Pravilnik) stavak 4. članka 4. briše se, a dosadašnji stavak 5. postaje stavak 4.

Članak 2.

U članku 15. stavku 2. Pravilnika riječ *„rješenjem“* zamjenjuju se riječju „*zaključkom“*.

Članak 3.

U članku 15. stavku 3. Pravilnika riječi „*smatrati će se da zahtjev nije ni podnesen, a Ured će donijeti rješenje kojim će odbaciti zahtjev“* zamjenjuju se riječima „*zahtjev će se rješenjem odbiti*“.

Članak 4.

U članku 17. stavku 2. Pravilnika brišu se riječi „ *i potpisuju*“.

Članak 5.

U članku 19. stavak 4. briše se.

Članak 6.

U članku 21. stavku 1. Pravilnika dodaje se točka 4. koja glasi:

 *„- po službenoj dužnosti na temelju vlastitih saznanja ili prijedlogu ovlaštene osobe odnosno nadležnog tijela, osobito u slučajevima:*

 *- smrti,*

 *- gubitka poslovne sposobnosti;*“

Članak 7.

U članku 21. stavku 1. Pravilnika dosadašnja točka 4. postaje sada točka 5.

Članak 8.

Dodaje se novi članak 21. a koji glasi:

*„Zahtjev za ispis član Komore podnosi Uredu za registraciju i licenciranje.*

*Zahtjevu za ispis na osobni zahtjev je moguće udovoljiti pod uvjetom da je član Komore podmirio sve obveze glede plaćanja članarine do dana podnošenja zahtjeva za ispis.*

*Uz Zahtjev iz stavka 1. ovog članka je potrebno priložiti:*

*- original važećeg Odobrenja za samostalan rad (licenca) ili dokaz o objavi gubitka odnosno otuđenja navedene Licence u Narodnim novinama,*

*- original važećeg Rješenja o izdavanju/obnavljanju odobrenja za samostalan rad ili dokaz o objavi gubitka odnosno otuđenja navedenog Rješenja u Narodnim novinama i*

*- člansku iskaznicu*

*Ukoliko ispis iz Registra traži član Komore iz razloga odlaska u mirovinu uz zahtjev za ispis osim dokumenata navedenih u stavku 2. ovog članka, potrebno je dostaviti presliku Rješenja o priznavanju prava na mirovinu, te je u obvezi podmiriti članarine do dana podnošenja zahtjeva za ispis.*

*Ukoliko se utvrdi da je zahtjev za ispis nepotpun i/ili postoje nepodmirena dugovanja s naslova članarine, zaključkom će se pozvati podnositelja zahtjeva da dopuni zahtjev u roku koji ne može biti kraći od 15 dana niti duži od 30 dana od dana primitka zaključka.*

*Ako podnositelj zahtjeva u ostavljenom roku ne dopuni zahtjev ili ga dopuni neodgovarajućom dokumentacijom i dokazima, odnosno ne dostavi dokaz o podmirenju dugovanja s naslova članarine, a bez tih dokaza se ne može udovoljiti zahtjevu stranke, zahtjev će se rješenjem odbiti.“*

Članak 9.

Članak 28. mijenja se i glasi:

„*Ured za registraciju i licenciranje izdaje duplikat članske iskaznice*“.

Članak 10.

U članku 30. stavak 1. Pravilnika mijenja se i glasi:

*„Članu Komore se na njegov osobni zahtjev iz registra izdaju izvaci, EU potvrda, potvrda o dobrom karakteru ili ugledu (Good Standing potvrda), potvrda o kompetencijama, potvrda o sukladnosti obrazovanja s člankom 11. Direktive 2005/36/EC, potvrda o trenutnom profesionalnom statusu i druge odgovarajuće potvrde“.*

Članak 11.

U članku 30. stavak 3. Pravilnika mijenja se i glasi:

*„Izvaci i potvrde iz stavka 1. ovog članka izdaju se članu Komore uz uvjet uredno podmirene članarine do dana podnošenja zahtjeva za izdavanje izvadaka i potvrda“.*

PRIJELAZNE I ZAVRŠNE ODREDBE

Članak 12.

Sve ostale odredbe koje nisu izmijenjene ovim Pravilnikom o izmjenama i dopunama Pravilnika o registrima Hrvatske komore fizioterapeuta ostaju i dalje na snazi neizmijenjene.

Ovaj Pravilnik stupa na snagu osmog dana od dana objavljivanja na oglasnoj ploči Komore.

PREDSJEDNICA VIJEĆA

HRVATSKE KOMORE FIZIOTERAPEUTA

Mihaela Črgar, v. r.

Ovaj Pravilnik objavljen je na oglasnoj ploči Komore dana \_\_\_18.02.2025.\_\_\_\_\_\_ godine, a stupa na snagu \_\_\_\_\_\_26.02.2025.\_\_\_\_\_\_\_ godine.

U Zagrebu, \_\_\_\_\_\_18.02.2025.\_\_\_\_\_\_\_\_ godine

PREDSJEDNICA VIJEĆA

HRVATSKE KOMORE FIZIOTERAPEUTA

Mihaela Črgar, v. r.